*Par iepirkumu procedūras “Vieglo transportlīdzekļu piegāde” (ID Nr. RS/2023/69) nolikuma prasībām*

Rīgas pašvaldības sabiedrības ar ierobežotu atbildību „Rīgas satiksme” Iepirkuma komisija (turpmāk – Pasūtītājs) no iespējamā pretendenta ir saņēmusi iesniegumu ar lūgumu sniegt atbildes uz jautājumu par iepirkuma procedūras “Vieglo transportlīdzekļu piegāde” (ID Nr. RS/2023/69) (turpmāk – iepirkuma procedūra) nolikuma prasībām.

**1. jautājums:**

Gatavojot piedāvājumu iepirkuma 6.daļai “Vieglais mazā klase (M1)”, man radās jautājumi par tehniskās specifikācijas 1.3. prasībām:

“Parkošanās palīgsistēma ar atpakaļskata kameru” – vai ar “parkošanās palīgsistēmu” ir domāts, ka automašīna pati spēj iebraukt stāvvietā, vai arī tikai parkošanās sensori? Ja sensori, tad vai pietiek tikai ar aizmugurē esošajiem sensoriem vai arī nepieciešami gan priekšā, gan aizmugurē esoši sensori?

**Atbilde:**

Informējam, ka automašīnai jābūt aprīkotai tikai ar parkošanās sensoriem automašīnas priekšā un aizmugurē kā arī atpakaļskata kameru.

**2. jautājums:**

Gatavojot piedāvājumu iepirkuma 6.daļai “Vieglais mazā klase (M1)”, man radās jautājumi par tehniskās specifikācijas 1.3. prasībām:

“Elektriskie logu pacēlāji” – vai ar to ir domāts visu četru durvju elektriskie logu pacēlāji, vai arī pietiek tikai ar priekšējo durvju elektriskiem logu pacēlājiem?

**Atbilde:**

Informējam, ka visiem durvju logiem jābūt aprīkotiem ar elektriskiem logu pacēlājiem

Iepirkumu komisijas priekšsēdētāja Karīna Meiberga